|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 24.07.2023 |

|  |
| --- |
| 1. **Objekta nosaukums:** Bērnu un jauniešu nometnes **“Basketbola nometne” un “Basketbola nometne 2”** |
| 1. **Objekta īpašnieks:** Talsu novada sporta skola,reģ.Nr.90000011997, Kareivju iela 12, Talsi, Talsu novads, LV - 3201 |
| 1. **Objekta adrese:** Zvejnieku iela 7, Roja, Talsu novads, LV - 3264 |
| **4. Novērtēšanu veica:** Kurzemes kontroles nodaļas vides veselības analītiķe Baiba Vernere, pamatojoties uz 22.05.2023. objektā veikto higiēnisko novērtējumu rezultātiem un nometnes vadītāja sniegto informāciju |
| **5. Novērtēšanā piedalījās:** Nometnes vadītājs Mārtiņš Ziediņš |
| **6. Konstatēts:**  **6.1. Vispārīgās ziņas par objektu/ objekta raksturojums**  Bērnu un jauniešu nometnes **“Basketbola nometne” un “Basketbola nometne 2”** (turpmāk – Nometnes) ir paredzēts organizēt Rojas vidusskolas (turpmāk – Skolas) un Skolas bijušā internāta telpās no 07.08.2023.līdz 13.08.2023. un no 14.08.2023. līdz 20.08.2023. Nometnes ir plānotas kā slēgta tipa diennakts nometnes telpās un ārpus telpām. Nometnēs strādās 4darbinieki, maksimālais dalībnieku skaits - 40, bērni un jaunieši vecumā no 10 līdz 12/13 līdz 18 gadiem,(bērni ar īpašām vajadzībām – nav paredzēti).  Nometnes vadītājam ir izsniegta nometņu vadītāja apliecība Nr. 095-00023. Nometņu vadītāja apliecības derīgumu termiņš: 16.05.2028.  Nometnes dalībnieku ēdināšanu 4 reizes dienā nodrošinās SIA “Zītari LZ” Skolas ēdnīcā.  Ēkā nav uzņēmumu, kuri var radīt draudus bērnu drošībai un veselībai.  Veicot telpu higiēnisko novērtēšanu tika konstatēts:  Nometnes dalībniekiem ir paredzēti treniņi Sporta zālē. Pie sporta zāles ir 2 ģērbtuves (atsevišķi meitenēm un zēniem).Katrā ģērbtuvē ir atsevišķa dušas telpa, kas aprīkota ar trīs dušas ierīcēm. Skolā ir meiteņu un zēnu tualetes (meiteņu tualetēs 14 klozetpodi un 11 roku mazgātnes, zēnu tualetēs 9 klozetpodi, 4 pisuāri un 11 roku mazgātnes). Tualetēs ir tualetes papīrs, šķidrās ziepes, roku susināšanas līdzekļi (vienreizējie dvieļi).  Saskaņā ar saņemto informāciju, bērni tiks izvietoti Skolas bijušā internāta istabiņās. Katrā istabiņā ir 3 – 4 gultas. Gaitenī iebūvēti drēbju skapji. Saskaņā ar saņemto informāciju, katrs nometnes dalībnieks pats sevi nodrošinās ar gultas veļu, segu, spilvenu un dvieļiem.  Bijušā skolas internātā ir 2 tualetes telpas. Viena aprīkota ar klozetpodu, pisuāru un roku mazgātni, otrā – 2 klozetpodi un 2 roku mazgātnes. Pieejamas 2 dušas telpas, to priekštelpas aprīkotas ar roku mazgātnēm.  Ir iespēja vienu telpu iekārtot kā izolatoru.  Telpu uzkopšanu veiks Skolas personāls, izmantojot uzkopšanas inventāru, mazgāšanas, tīrīšanas un dezinfekcijas līdzekļus. Skolā ir mazgāšanas un tīrīšanas līdzekļi nepieciešamā daudzumā. Uzkopšanas inventāra glabāšanai ir atsevišķa telpa.  Visas telpas ir apmierinošā sanitāri-tehniskā stāvoklī. Apsekošanas laikā telpās netika konstatēta grauzēju, kaitīgo posmkāju klātbūtne vai to esamības pazīmes.  Nometne tiks nodrošināta ar pirmās palīdzības aptieciņu.  **6.2. Iekštelpu virsmu apdare**  Telpu apdarei Skolā izmantoti viegli tīrāmi, telpu funkcijai atbilstoši materiāli. Tualetes telpās sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.  **6.3. Apgaismojums**  Telpu apgaismojums - dabīgais un mākslīgais. Vizuāli vērtējot – ir pietiekošs.  **6.4. Siltumapgāde –**  centralizēta.  **6.5. Gaisa apmaiņa**  Telpu vēdināšana- dabiskā, caur veramiem logiem un durvīm. Sporta zālē ir pieplūdes – nosūces ventilācija.Tualetēs ir nodrošināta piespiedu (mākslīgā) ventilācija.  **6.6. Ūdens apgāde** – centralizēta. Pieslēgta pie Rojas ūdensvada tīkliem. Ir nodrošināta karstā ūdens padeve roku mazgātnēm un dušām. Karstā ūdens sagatavošana – centralizēta, elektriskie boileri. Dzeramā ūdens kvalitāte ūdensapgādes sistēmā pēc monitoringa datiem atbilst 14.11.2017. Ministru kabineta noteikumu Nr.671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. Bērnu slāpju remdēšanai tiks izmantots fasēts dzeramais ūdens.  **6.7. Kanalizācijas sistēma –** centralizēta. Sadzīves notekūdeņi tiek novadīti Rojas sadzīves notekūdeņu kanalizācijas sistēmā.  **6.8. Teritorijas labiekārtošana**  Skolas teritorija ir labiekārtota, pietiekami apgaismota, sadzīves atkritumu savākšanai ir paredzēti slēgtas konstrukcijas konteineri, kuri izvietoti asfaltētā laukumā.  **6.9. Vides pieejamība**  Netika vērtēta.  **6.10.Riska faktoru novērtēšana un cita informācija –** nav. |
| 7. **Slēdziens**  Bērnu un jauniešu nometnes **“Basketbola nometne” un “Basketbola nometne 2”** atbilst higiēnas prasībām un var uzsākt darbību laika posmā no 07.08.2023. līdz 13.08.2023. un no 14.08.2023. līdz 20.08.2023., veicot nometnes organizēšanu un tās darbības nodrošināšanu saskaņā ar MK 01.09.2009. noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15. jūnija „Vadlīnijām piesardzības pasākumiem bērnu nometņu organizētājiem”. |
| 1. **Rekomendējamie pasākumi –** 8.1.Nometnes darbību organizēt untās darbību nodrošināt saskaņā ar MK 01.09.2009. noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15. jūnija „Vadlīnijām piesardzības pasākumiem bērnu nometņu organizētājiem”. |

|  |  |
| --- | --- |
| Sabiedrības veselības departamenta  Kurzemes kontroles nodaļas  Vides veselības analītiķe | Baiba Vernere |

Baiba Vernere 25413313

baiba.vernere@vi.gov.lv

|  |
| --- |
|  |